วรรณออกอีทีเอฟทองคำแท่ง
บลจ.วรรณ ชิงตัดหน้าออกอีทีเอฟทองคำแท่ง คาดขายได้ภายใน ก.ย. นี้
12 ก.ย. 2554

บลจ.วรรณ ชิงตัดหน้าออกอีทีเอฟทองคำแท่ง คาดขายได้ภายใน ก.ย. นี้
นายมนรัฐ ผดุงสิทธ์ กรรมการผู้จัดการ บลจ.วรรณ กล่าวว่า ภายในเดือน ก.ย. นี้ บจ.วรรณ จะเปิดขายกองทุนเปิดไทยเด็กซ์ โกลด์ อีทีเอฟ (GOLD99) ซึ่งจะเป็นอีทีเอฟกองแรกที่ซื้อในทองคำแท่งที่มีความบริสุทธิ์ 99.99% โดยมีธนาคารทหารไทยเป็นผู้เก็บรักษาทองคำ บริษัท ออสสิริส เป็นผู้ดูแลสภาพคล่อง (Market Maker) บริษัทหลักทรัพย์ (บล.) โกลเบล็ก โฮลดิ้ง เป็นผู้ร่วมค้า (PD) 
"จุดเด่นของกองทุน GOLD99 คือ ซื้อขายได้ราคาแบบเรียลไทม์ โดยสามารถอ้างอิงกับราคาทองในต่างประเทศได้ เพราะใช้ทองคำที่มีความบริสุทธิ 99.99% เช่นเดียวกัน นอกจากนี้ นักลงทุนยังไม่ต้องเสียค่าบริหารจัดการ 2 ต่อ เหมือนกองทุนทองคำที่ต้องไปลงทุนในกองทุนทองคำในต่างประเทศอีกทอดหนึ่ง"นายมนรัฐ กล่าว